جدہ کا بحر احمر عجائب خانہ

بحر احمر عجائب خانہ، جدہ (Red Sea Museum) 6 دسمبر 2025ء کو تاریخی باب البنت عمارت میں عوام کے لیے کھل گیا، جو البلد، تاریخی جدہ کے یونیسیف عالمی ورثہ علاقے میں واقع ہے۔ یہ میوزیم تاریخی سمندری تجارت، بحر احمر کے ماحولیاتی وشعور اور جدید فن کو ایک ساتھ پیش کرتا ہے، جہاں 23 گیلریز میں 1,000+ نوادرات، دستاویزات، سمندری آلات اور معاصر فن کاروں کے کام دکھائے جاتے ہیں۔ باب البنت خود ایک پرانا سمندری دروازہ ہے جو 1866ء میں لکڑی کے ڈھانچے سے شروع ہوا اور 1930ء کی دہائی میں ایک بڑے گیٹ وے میں تبدیل ہوا اور اب ثقافتی ورثہ کے طور پر زندہ کیا گیا ہے۔ عجائب گھر کی نمائشوں میں نہ صرف تاریخی ملاحتی آلات، چینی برتن، مخطوطات اور قدیم دور کی محفوظ تصاویر شامل ہیں بلکہ سعودی اور عالمی مصوروں کے معاصر فن پارے بھی ہیں جو سمندر، سفر اور یادوں کو موضوع بناتے ہیں۔ افتتاحی پروگرام میں "گیٹ وے آف گیٹ ویز" نامی عارضی نمائش بھی شامل تھی، جس نے باب البنت کی تاریخی اور علامتی اہمیت کو اجاگر کیا اور آئندہ ورکشاپس، لیکچرز اور ثقافتی پروگرامز کے سلسلے کے وعدے کیے گئے ہیں۔ اس میوزیم کو تاریخی علاقے کی ثقافتی نشو و نما اور بحر احمر کے ماحولیاتی و تاریخی تعلقات کو فروغ دینے کے اہم ثقافتی مرکز کے طور پر دیکھا جا رہا ہے۔

 رمضان کی اہمیت اور اہتمام 
سعودی عرب مجموعی طور پر ایک مسلمان ملک ہے اور اسلام کے آخری پیغمبر کی جائے پیدائش بھی ہے۔ اس وجہ سے اس عجائب خانے کی نمائشوں میں اسلامی اقدار کو نمایاں اہمیت حاصل ہے۔ اس عجائب خانے نے سال 2026ء سے ہر سال رمضان میں نمائشوں کے اہتمام کا اعلان کیا۔ چنانچہ اس آغاز کے سال 22 فروری سے 14 مارچ 2026ء تک جاری رکھنے کا اعلان کیا گیا، جس میں رمضان کی روحِ غور و فکر، اخلاقیت اور انسانی تعلقات کو اجاگر کرنے کے لیے متنوع ثقافتی اور تخلیقی سرگرمیاں شامل کی گئی ہیں۔ اس پروگرام کی قیادت مقامی فن کاروں، کاری گروں اور ثقافتی ماہرین کریں گے اور اس میں مختلف ورکشاپس، داستان گوئی کے اجلاس، صحرائی اجتماعات اور موسیقی کی محافل شامل ہیں جو خاندانوں اور ہر عمر کے زائرین کے لیے ترتیب دی گئی ہیں۔ پروگرام کے دوران "غرق خزانے: بحر احمر کی سمندری وراثت" (سنکن ٹریژرز: ریڈ سز سی ہیریٹیج) نامی عارضی نمائش بھی پیش کی جا رہی ہے، جو بحیرہ احمر کی تجارت،جہاز رانی اور انسانی تعلقات پر قدیم آثارِ قدیمہ کے ذریعے روشنی ڈالتی ہے۔ 22 فروری کوسنگ بنیاد کے دن ہونے کی مناسبت سے "انسپیریشنل تھریڈز: مکہ و مدینہ" (نصیحتی دھاگے: مکہ و مدینہ) نامی فکر انگیز کڑھائی ورکشاپ منعقد ہوگی، جس میں شرکت کنندگان تاریخی تصاویر کو اسلامی جیومیٹرک اور علامتی نقوش سے سجائیں گے۔ 24 فروری کو “ریڈیئنس ان پیسز: موزیک لالٹین” (ذرہ ذرہ ضیا پاشی: موسیقیانہ لالٹین) ورکشاپ میں خاندان اور بچے بحر احمر کی روایتی مسیقیانہ فن کاری کے ذریعے روشن لالٹینیں بنانے کا تجربہ حاصل کریں گے۔ 25 فروری کو نمائش کے افتتاح کے موقع پر آثارِ قدیمہ دانوں، سائنسدانوں اور مورخین کے ساتھ پینل مباحثہ ہوگا، جبکہ 5 مارچ کو "ون بگ ٹیبل – رمضان گیترینگ" (ایک عظیم میز پر رمضان اجتماع) کے ذریعے خاندان اور دوست رمضان کے جذبے میں شریک ہوں گے۔ 7 مارچ کو "فرام سینڈ ٹو پورسلین" (مٹی کی ریت سے مٹی کے برتن تک) پینٹنگ ورکشاپ میں شرکت کنندگان جدہ کے ریت کے استعمال سے نفیس پورسلین پر خطاطی کریں گے اور 8 مارچ کو بین الاقوامی یومِ خواتین کے موقع پر “رمضان اسپریٹ: تھریڈ اینڈ نیڈل”(روح رمضان: دھاگے اور سوئی) ورکشاپ میں اسلامی رموزِ رمضان کو ٹیکسٹائل میں بیان کیا جائے گا۔ آخر میں 14 مارچ کو بچوں اور خاندانوں کے لیے “روح رمضان اور جابر الخواطر کی کہانی” داستان گوئی کی نشست منعقد ہوگی جو رمضان کے مہینے کو ہمدردی، شفقت اور انسانی رشتوں کے چھوٹے مگر معنی خیز اعمال کے ذریعے منائے گی۔ یہ سلسلے آئندہ سالوں میں بھی جاری رکھنے کا امکان ہے۔ 

 حوالہ جات 

زمرہ:جدہ
زمرہ:سعودی عرب میں 2025ء کی تاسیسات
زمرہ:سعودی عرب میں تاریخی عجائب گھر
زمرہ:جدہ میں عجائب گھر
زمرہ:بحیرہ احمر
زمرہ:سعودی عرب کے عجائب گھر